European Handball Federation

European Handball Federation (norsk: Det Europeiske Håndballforbundet) forkortet EHF er et håndballforbund i Europa. EHF ble stiftet 17. november 1991 og har sitt sete i Wien. EHF utgjør den europeiske delen av det internasjonale håndballforbundet (IHF).

EHFs formål er å utvikle og arbeide for utbredelse av håndballspillet i Europa. 51 nasjonale håndballforbund er medlem av EHF.EHF Member Federations

 Arrangementer 
EHF arrangerer blant annet

 Håndball-EM for kvinner
 Håndball-EM for menn
 Mesterligaen i håndball for kvinner (Women's EHF Champions League)
 Mesterligaen i håndball for menn (EHF Champions League)
 Cupvinnercupen i håndball for kvinner (EHF Cup Winners' Cup)
 Cupvinnercupen i håndball for menn (EHF Cup Winners' Cup)

Beachhåndball inngår også i EHFs virksomhet.

 Historikk 
I 2004 ble nordmannen Tor Lian (1945–2016) valgt til president i EHF. I 2008 ble Lian gjenvalgt for fire nye år.Lian gjenvalgt som EHF-president - Nationen Lian gikk av i 2012. Han ble etterfulgt av Jean Brihault, som var president for EHF frem til 2016.

Brihault kunne ikke gjenvelges for en ny periode fordi han var for gammel i henhold til aldersgrensen i EHFs statutter. Brihaults etterfølger ble Michael Wiederer, som hadde vært generalsekretær i EHF siden 1992.

 Referanser 

 Eksterne lenker 


  EHFs statutter
 Europacupene i håndball

*
Kategori:Europeiske idrettsforbund
Kategori:Etableringer i 1991
Kategori:Sport i Wien